**Ѓорче Петров ЖРК** — женски македонски ракометен клуб од Скопје кој се натпреварува во македонската суперлига.

Под името **Кометал Ѓорче Петров**, клубот освоил 17 титули во македонската суперлига и 16 титули во македонскиот куп во периодот од 1993–2009 година. Во европски рамки, клубот бил европски шампион во 2002 година и европски вицешампион во 2000 и 2005 година.

Континуитетот на Кометал ЃП го продолжил клубот Ѓорче Петров кој во сезоната 2021–22 ја освоил 18. титула првак на Македонија.

Историја
--------

Клубот е основан во 1979 година под името Женски ракометен клуб Ѓорче Петров. До осамостојувањето на Македонија, ЖРК Ѓорче Петров се натпреварувал во сојузните лиги на поранешна СФРЈ, а по добивањето на независноста и формирањето национална ракометна лига, клубот станал синоним за македонскиот ракомет со освоени 17 титули во македонската суперлига и 16 титули во македонскиот куп.

Во својата прва европска сезона во Лигата на шампионите во 1993 година, по победата од 20–16 во Скопје над тогаш четирикратниот европски шампион Хипо од Виена, во ЖРК Ѓорче Петров како главен спонзор влегол „Кометал трејд" на чело со Трифун Костовски, кој инвестирал во клубот, претворајќи го во европски ракометен шампион. Најголемите успеси на Кометал ЃП на меѓународна сцена се освојувањето на титулата европски шампион во сезоната 2001–02 година (победа над Ференцварош) и вицешампионските титули во сезоните 1999–00 (пораз од Хипо) и 2004–05 (пораз од Шлагелсе). Во 2002 година, Кометал ЃП го освоил европскиот суперкуп.

По заминувањето на главниот спонзор, управата на клубот одлучила клубот да згасне, а тоа се случило на 16 септември 2011 година.

По згаснувањето на клубот, бил формиран нов клуб со првичното име ЖРК Ѓорче Петров од страна на Владимир Радиќ, кој долги години бил дел од стручниот штаб на Кометал Ѓорче Петров. На прославата на 20-годишнината од освојувањето на европската титула на Кометал Ѓорче Петров, поранешниот спонзор на клубот, Трифун Костовски и претседателот Иван Бојков ги предале титулите на новоформираниот ЖРК Ѓорче Петров, кој станал наследник на спортскиот континуитет и постигнувања на поранешниот европски првак Кометал Ѓорче Петров.

Во сезоната 2021–22, Ѓорче Петров ја освоил својата осумнаесетта титула во суперлигата на Македонија и бил финалист во македонскиот куп, во кој бил поразен од Металург.

Моментален состав
-----------------

*Состав за сезоната 2022–23*

|  |  |
| --- | --- |
| Голмани* 12 Македонија Зорица Хасаноска
* 16 Македонија Слободанка Кицеска
* 46 Македонија Софи Ѓошевска

Десни крила* 04 Македонија Ива Петровска

Леви крила* 07 Македонија Златица Васевска
* 19 Македонија Јана Грковска
* 71 Македонија Ангела Цветановска
* 77 Македонија Анастасија Николовска

Пивоти* 03 Македонија Анастасија Трпеска
* 08 Македонија Ања Велкова
* 18 Македонија Катерина Дамјаноска
* 55 Македонија Ива Велкова
 | Леви бекови* 15 Македонија Марија Јанкуловска
* 27 Македонија Ангела Јанкуловска
* 97 Македонија Милица Николиќ

Средни бекови* 10 Македонија Емилијана Ризоска
* 11 Македонија Мила Ѓорѓиевска
* 26 Македонија Ана Марија Коларовска

Десни бекови* 14 Македонија Симона Василева
* 17 Македонија Теодора Дукоска
 |

Титули
------

* Македонија Македонија
* **Македонска Суперлига:**

*01 ﻿ Златен (18):* 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2022
* **Куп на Македонија:**

*01 ﻿ Златен (16):* 1993, 1995, 1996, 1997, 1998, 1999, 2000, 2001, 2002, 2003, 2004, 2005, 2006, 2007, 2008, 2009
* Европа Европска Унија
* **Лига на шампиони:**

*01 ﻿ Златен (1):* 2002
*02 ﻿ Сребрен (2):* 2000 и 2005
* **Европски суперкуп:**

*01 ﻿ Златен (1):* 2002
*03 ﻿ Бронзен (1) :* 2004

Поранешни истакнати играчи
--------------------------

* Бразил Едуарда Аморим
* Бразил Ана Каролина Аморим
* Македонија Мирјета Бајрамоска
* Македонија Душица Ѓорѓиевска
* Македонија Елена Ѓорѓиевска
* Македонија Ленче Илкова
* Македонија Драгица Кресоја
* Русија Оксана Маслова
* Македонија Наташа Младеновска
* Македонија Савица Мркиќ
* Турција Гонца Нахчиванли
* Македонија Алегра Охоланга Локи
* Македонија Драгана Пецевска
* Македонија Јулија Портјанко-Николиќ
* Македонија Марија Штериова
* Македонија Веселинка Треноска
* Македонија Клара Боева
* Македонија Индира Кастратовиќ
* Македонија Гордана Нацева
* Македонија Андријана Будимир
* Македонија Олга Бујанова
* Македонија Наталија Тодоровска
* Македонија Валентина Радуловиќ
* Романија Луминица Дину
* Романија Нарциса Лекушану
* Турција Јелиз Озел
* Србија Татјана Медвед
* Македонија Анжела Платон
* Македонија Милева Велкова
* Македонија Мирјана Чупиќ

Наводи
------

1. ↑  РК Ѓорче Петров престана да постои Ohridnews; 9 септември 2011
2. ↑  „Skopje: Kometal quits".
3. ↑  Кометал ги остави во аманет трофеите – Ѓорче Петров ја продолжува традицијата…(ФОТО) 24rakomet.mk; 19 мај 2022
4. ↑  Куп-трофејот се врати во Автокоманда, ЖРК Металург го надигра Ѓорче Петров! gol.mk; 15 мај 2022

Надворешни врски
----------------

* Профил на Eurohandball.com